hotchpotch/miracl-hf-unified huggingface dataset:
ทัศนา บุญทอง
รองศาสตราจารย์ ทัศนา บุญทอง นายกสภาการพยาบาล รองประธานสภาปฏิรูปแห่งชาติ คนที่ 2 เป็นอดีตรองประธานวุฒิสภา คนที่ 2 เป็นอดีตสมาชิกวุฒิสภาแบบสรรหา 2 สมัย
รองศาสตราจารย์ ทัศนา บุญทอง หรือที่รู้จักในนาม รศ.ดร.ทัศนา บุญทอง เกิดเมื่อวันที่ 8 มิถุนายน พ.ศ. 2485 เป็นธิดาคนที่ 3 ของพี่น้อง 6 คน ของนายเนียบ กับนางลิ้ม บุญทอง สำเร็จการศึกษาชั้นมัธยมจากโรงเรียนสตรีวิทยา ระดับอนุปริญญาสาขาพยาบาลและอนามัย จากคณะแพทยศาสตร์ศิริราชพยาบาล ระดับปริญญาตรี จากคณะครุศาสตร์ จุฬาลงกรณ์มหาวิทยาลัย ระดับปริญญาโท จากมหาวิทยาลัยบอสตัน และระดับปริญญาเอก สาขาการศึกษาด้านสุขภาพและการอุดมศึกษา จากมหาวิทยาลัยบอสตัน สหรัฐอเมริกา
รศ.ทัศนา บุญทอง เคยทำงานเป็นพยาบาลประจำโรงพยาบาลศิริราช เป็นคณบดีคณะพยาบาลศาสตร์ มหาวิทยาลัยมหิดล และเป็นคณบดีผู้ก่อตั้งคณะพยาบาลศาสตร์ มหาวิทยาลัยศรีนครินทรวิโรฒ นอกจากนั้นยังได้รับแต่งตั้งเป็นประธานโครงการจัดตั้งคณะพยาบาลศาสตร์ ในสถาบันอุดมศึกษาหลายแห่ง ได้แก่ มหาวิทยาลัยราชภัฏสวนดุสิด มหาวิทยาลัยแม่ฟ้าหลวง มหาวิทยาลัยธรรมศาสตร์ มหาวิทยาลัยศรีนครินทรวิโรฒ
รศ.ทัศนา บุญทอง เคยได้รับแต่งตั้งเป็นนายกสภาการพยาบาล (2 วาระ) วาระ พ.ศ. 2541-2545 และวาระ พ.ศ. 2545-2549 เป็นรองประธานสมาพันธ์สภาวิชาชีพแห่งประเทศไทย เป็นนายกสมาคมพยาบาลแห่งประเทศไทย และเป็นประธานที่ประชุมคณบดีคณะพยาบาลศาสตร์ของรัฐ
รศ.ทัศนา บุญทอง เคยได้รับแต่งตั้งเป็นสมาชิกสภานิติบัญญัติแห่งชาติ ชุดปี พ.ศ. 2534 และในปี พ.ศ. 2551 ได้รับการสรรหาเป็นสมาชิกวุฒิสภาจากภาควิชาชีพ และได้รับเลือกให้ดำรงตำแหน่งรองประธานวุฒิสภา คนที่ 2 เมื่อวันที่ 18 มีนาคม พ.ศ. 2551 ต่อมาในปี พ.ศ. 2554 ได้รับการสรรหาเป็นวุฒิสมาชิก สมัยที่ 2
ในปี พ.ศ. 2557 ภายหลังการรัฐประหารในประเทศไทย พ.ศ. 2557 ได้รับการแต่งตั้งเป็นสมาชิกสภาปฏิรูปแห่งชาติ (สปช.) เมื่อวันที่ 2 ตุลาคม พ.ศ. 2557 และในวันที่ 21 ตุลาคมของปีเดียวกัน ในการประชุมสภาปฏิรูปแห่งชาติได้เลือกรองศาสตราจารย์ทัศนา เป็นรองประธานคนที่ 2 และได้มีพระบรมราชโองการโปรดเกล้าฯ แต่งตั้งประธานและรองประธานสภาปฏิรูปแห่งชาติในอีก 9 วันต่อมา
สหัส พินทุเสนีย์
นายสหัส พินทุเสนีย์ เป็นอดีตรองประธานวุฒิสภา คนที่ 2 อดีตสมาชิกวุฒิสภาจังหวัดสระแก้ว และอดีตผู้ว่าราชการจังหวัดลำปาง
สหัส พินทุเสนีย์ เกิดวันที่ 2 มิถุนายน พ.ศ. 2480 จบการศึกษาระดับมัธยมศึกษา จากโรงเรียน เตรียมอุดมศึกษา และระดับปริญญาตรีรัฐศาสตร์บัณฑิต จากจุฬาลงกรณ์มหาวิทยาลัย 
ทางด้านชีวิตครอบครัว นายสหัส สมรส กับ นาง พวงเพชร (ภูงามเงิน) พินทุเสนีย์ โดยมีบุตรและธิดาร่วมกันทั้งสิ้นห้าคน ได้แก่ นางสาวพิมพ์พธู พินทุเสนีย์, นางสาวสสิพัชร พินทุเสนีย์, นางสาวพัชรวลัย พินทุเสนีย์, นายปฐมพงษ์ พินทุเสนีย์ (ถึงแก่อนิจกรรม) และ นาย รัชตะพงษ์ พินทุเสนีย์ นอกจากนี้ยังมีหลานหนึ่งคน
นายสหัสเกษียณอายุราชการในตำแหน่งผู้ว่าราชการจังหวัดลำปาง เขาเสียชีวิตด้วยโรคมะเร็งทางเดินอาหาร เมื่อวันที่ 5 ตุลาคม พ.ศ. 2553 รวมอายุ 73 ปี
สหัส พินทุเสนีย์ เริ่มรับราชการในกระทรวงมหาดไทย ในตำแหน่งปลัดอำเภอ ต่อมาได้เจริญก้าวหน้าในหน้าที่ราชการ เคยดำรงตำแหน่งนายอำเภอ ปลัดจังหวัด และเป็นผู้ว่าราชการจังหวัดแม่ฮ่องสอน และผู้ว่าราชการจังหวัดลำปาง
หลังจากเกษียณอายุราชการได้ลงสมัครรับเลือกตั้งในการเลือกตั้งสมาชิกวุฒิสภาไทยเป็นการทั่วไป พ.ศ. 2543 ซึ่งเป็นการเลือกตั้งสมาชิกวุฒิสภาตามรัฐธรรมนูญ พ.ศ. 2540 โดยได้รับเลือกตั้งเป็นสมาชิกวุฒิสภาจังหวัดสระแก้ว จากนั้นเมื่อวันที่ 5 มีนาคม พ.ศ. 2547 ได้รับเลือกตั้งให้เป็นรองประธานวุฒิสภา คนที่ 2
เดอะซิมส์ 3: โชว์ไทม์
เดอะซิมส์ 3: โชว์ไทม์ () เป็นเกมภาคเสริมเกมที่หกของเกมเดอะซิมส์ 3 บนโอเอสเทน และวินโดวส์ เกมออกจำหน่ายในเดือนมีนาคม ค.ศ. 2012 เกมรุ่นจำกัดสำหรับนักสะสมประกอบด้วยเนื้อหาพิเศษในเกม เช่น เวที และชุดคอสตูมสองชุด และโปสเตอร์นักร้องชาวอเมริกัน เคที เพร์รี
ฟุตบอลในกีฬามหาวิทยาลัยโลกฤดูร้อน 2015
การแข่งขันฟุตบอลในกีฬามหาวิทยาลัยโลกฤดูร้อน 2015 จะจัดแข่งขันระหว่างวันที่ 2-13 กรกฎาคม พ.ศ. 2558 ในควังจู, ประเทศเกาหลีใต้
Sixteen teams will participate in the men's tournament.
Sixteen teams will participate in the women's tournament.
เบสบอลในกีฬามหาวิทยาลัยโลกฤดูร้อน 2015
การแข่งขันเบสบอลในกีฬามหาวิทยาลัยโลกฤดูร้อน 2015 จะจัดแข่งขันระหว่างวันที่ 6-11 กรกฎาคม พ.ศ. 2558 ในควังจู, ประเทศเกาหลีใต้ มีการแข่งขันเฉพาะทีมชาย
Eight teams participated in the men's tournament.
บาสเกตบอลในกีฬามหาวิทยาลัยโลกฤดูร้อน 2015
การแข่งขันบาสเกตบอลในกีฬามหาวิทยาลัยโลกฤดูร้อน 2015 จะจัดแข่งขันระหว่างวันที่ 4-13 กรกฎาคม พ.ศ. 2558 ในควังจู, ประเทศเกาหลีใต้ มีการแข่งขันทั้งหมด 40 ทีม
กีฬามวยปล้ำในโอลิมปิกฤดูร้อน 2016
กีฬามวยปล้ำในโอลิมปิกฤดูร้อน 2016 เป็นการแข่งขันกีฬามวยปล้ำที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 14–21 สิงหาคม ค.ศ. 2016 ที่สนามกีฬาการีโอกา 2 ในบาราดาชีฌูกา กีฬามวยปล้ำมีการแข่งขันทั้งหมด 2 ประเภท คือฟรีสไตล์ และเกรกโก-โรมัน ซึ่ง
อโศกน้ำ
อโศกน้ำ, โสก หรือ โสกน้ำ (; ; บางครั้งใช้ผิดเป็น "Saraca indica") เป็นพืชในวงศ์ถั่ว (Fabaceae) วงศ์ย่อยราชพฤกษ์ (Caesalpinioideae) มีถิ่นกำเนิดในอินเดียและศรีลังกา เป็นไม้ยืนต้น สูงได้ถึง 20 เมตร ใบประกอบแบบขนนกปลายคู่ เรียงสลับ ยาว 10-15 เซนติเมตร ใบย่อย 1-7 คู่ เรียงสลับรูปใบหอก กว้าง 2-10 เซนติเมตร ยาว 5-30 เซนติเมตร ปลายใบแหลม โคนใบมน รูปลิ่ม แผ่นใบหนา ดอกสีส้มหรือแดง ออกเป็นช่อแบบช่อเชิงหลั่นที่ปลายกิ่ง กลีบเลี้ยงเป็นหลอดเรียว ยาวประมาณ1-2 เซนติเมตร บริเวณปลายแยกเป็น 4 แฉก รูปไข่กลับแกมรูปขอบขนาน ปลายมน ผลแห้งแตก เป็นฝักทรงแบน กว้าง 2-6 เซนติเมตร ยาว 6-30 เซนติเมตร เมื่อแก่แตกเป็น 2 ซีก เมล็ดรูปไข่ แบน มี 1-3 เมล็ด
อโศกน้ำนิยมปลูกเป็นไม้ประดับ ยอดอ่อนและดอกสามารถรับประทานได้ โดยดอกมีรสเปรี้ยวอมฝาด ช่วยขับเสมหะ เปลือกต้นมีฤทธิ์ต้านเชื้อแบคทีเรีย เช่น "Escherichia coli", "Pseudomonas aeruginosa" และ "Staphylococcus aureus"
กีฬาเทนนิสในโอลิมปิกฤดูร้อน 2016
การแข่งขันเทนนิสในโอลิมปิกฤดูร้อน 2016 เป็นการแข่งขันเทนนิสโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-14 สิงหาคม พ.ศ. 2559 ที่สนาม Olympic Tennis Center
กีฬาฮอกกี้ในโอลิมปิกฤดูร้อน 2016
การแข่งขันฮอกกี้ในโอลิมปิกฤดูร้อน 2016 เป็นการแข่งขันฮอกกี้โอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 7-20 สิงหาคม พ.ศ. 2559 ที่สนาม Olympic Hockey Center
กีฬาแฮนด์บอลในโอลิมปิกฤดูร้อน 2016
การแข่งขันแฮนด์บอลในโอลิมปิกฤดูร้อน 2016 เป็นการแข่งขันแฮนด์บอลโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–21 สิงหาคม ค.ศ. 2016 ที่บาร์ราโอลิมปิกปาร์ก
กีฬาเทเบิลเทนนิสในโอลิมปิกฤดูร้อน 2016
การแข่งขันเทเบิลเทนนิสในโอลิมปิกฤดูร้อน 2016 เป็นการแข่งขันเทเบิลเทนนิสโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-17 สิงหาคม พ.ศ. 2559 ที่สนามรีอูเซงตรู – พาวิลเลียน 3
ภัสสรกรณ์ จิราธิวัฒน์
ภัสสรกรณ์ จิราธิวัฒน์ ชื่ออ่าน พัด-สะ-ระ-กอน หรือรู้จักในชื่อ ไมนด์เซต () เกิดวันที่ 25 กันยายน พ.ศ. 2529 เป็นนักธุรกิจ แร็ปเปอร์ และนักแสดงชาวไทย เป็นลูกชายคนเล็กของ สุทธิเกียรติ จิราธิวัฒน์ ประธานกรรมการ บริษัท โรงแรมเซ็นทรัลพลาซา จำกัด (มหาชน) และอดีตนางงามจักรวาล อาภัสรา หงสกุล ปัจจุบันรับหน้าที่หัวหน้าฝ่ายปฏิบัติการ บริษัท โพสต์ พับลิชชิ่ง จำกัด (มหาชน) และมีศักดิ์เป็นอาของ นักแสดงหนุ่ม พีช พชร จิราธิวัฒน์
ภัสสรกรณ์ ศึกษาที่โรงเรียนจิตรลดา และจึงไปเป็นนักเรียนประจำ ที่โรงเรียนนานาชาติ ที่จังหวัดภูเก็ต และลอว์เรนซ์อะแคเดมี และเรียนต่อด้านเศรษฐศาสตร์ ที่มหาวิทยาลัยนอร์ทอีสเทิร์น (Northeastern University) เมืองบอสตัน สหรัฐอเมริกา หลังจากศึกษาจบกลับมาทำงานที่บริษัทโพสต์ พับลิชชิ่ง ซึ่งเป็นหนึ่งธุรกิจของครอบครัว เป็นเวลา 3 ปี โดยเริ่มทำที่หนังสือพิมพ์บางกอกโพสต์ ได้ทำงานทุกอย่างตั้งแต่ทำข่าว (อาชญากรรม) ขายโฆษณา อยู่สายส่ง เป็นเวลา 1 ปีครึ่ง จึงย้ายมาทำกับทีมหนังสือพิมพ์ เอ็มทูเอฟ ทำงานเป็นเวลา 1 ปี จึงได้ลาออกและศึกษาระดับปริญญาโทที่สถาบันบัณฑิตบริหารธุรกิจศศินทร์แห่งจุฬาลงกรณ์มหาวิทยาลัย ระหว่างนั้นได้มีผลงานในนาม ไมนด์เซต ภายใต้ค่ายไทยเทเนี่ยม เอ็นเตอร์เทนเม้นท์ และยังทำร้านเสื้อผ้ามัลติแบรนด์ ศูนย์รวมเสื้อผ้าแบรนด์ต่าง ๆ ของดีไซเนอร์ไทย
ภัสสรกรณ์มีผลงานเพลงในนาม ไมนด์เซต โดยเป็นศิลปินแนวฮิปฮอป มีซิงเกิ้ล อย่าง "Tat It Up", "Runaway", "How We Do", "อย่าบอกว่ารัก", "All I Want" และ "With You" ยังมีงานโปรเจกต์พิเศษ ทำวงดูโอ ร่วมกับยัวร์บอยทีเจ (UrboyTJ) ในนามดิอาเทอส์ (The Others) ออกอีพีชุด "The Others" มีทั้งหมด 4 เพลง
ชีวิตครอบครัว สมรสกับมาร์กี้ ราศรี บาเล็นซิเอก้า นักแสดงหญิง สังกัดช่อง 3 ทั้งคู่มีรายการ "ป๊อกกี้ on the run", "Happy Meal by ป๊อกกี้" หรือ "Q&A ถามตอบกับป๊อกกี้" นอกจากนี้ภัสสรกรณ์ยังได้เริ่มงานแสดงกับงานละครเรื่องแรก "บ่วงรักซาตาน" ทางช่อง 3 งานหมั้นเมื่อวันที่ 8 ธันวาคม 2560 และงานฉลองมงคลสมรสเมื่อวันที่ 24 ธันวาคม 2560
ฟีฟ่า 16
ฟีฟ่า 16 () เป็นวิดีโอเกมจำลองฟุตบอล จัดจำหน่ายโดย อีเอ สปอร์ต ในแพลต์ฟอร์ม ไมโครซอฟท์ วินโดวส์, เพลย์สเตชัน 3, เพลย์สเตชัน 4, เอกซ์บอกซ์ 360, และ เอกซ์บอกซ์ วัน
ดิเอ็กซ์แฟกเตอร์ (สหราชอาณาจักร)
ดิเอ็กซ์แฟกเตอร์ () เป็นรายการโทรทัศน์แข่งขันดนตรีเรียลลิตีเพื่อค้นหาผู้ที่มีพรสวรรค์ด้านการร้องเพลงจากกลุ่มนักร้องที่ถูกคัดเลือกด้วยการทดสอบความสามารถ รายการสร้างโดยไซมอน โคเวลล์ เริ่มออกอากาศใน ค.ศ. 2004 และออกอากาศประจำปีตั้งแต่เดือนสิงหาคมหรือกันยายน ถึงเดือนธันวาคม รายการผลิตโดยบริษัทเทมส์ บริษัทลูกของเฟรแมนเทิลมีเดีย และบริษัทของโคเวลล์ชื่อ ไซโคทีวี รายการออกอากาศทางช่องไอทีวีในสหราชอาณาจักร และออกอากาศพร้อมกับช่องทีวี 3 ในไอร์แลนด์ คำว่า "เอกซ์แฟกเตอร์" หมายถึง "บางสิ่ง" ที่ไม่อาจนิยามได้ที่ทำให้คนกลายเป็นดารา
ปัจจุบัน รายการมีโอลลี เมอส์ และแคโรไลน์ แฟล็ก เป็นพิธีกร รายการประกอบด้วยรอบการทดสอบความสามารถ บูตแคมป์ (bootcamp) บ้านของผู้ตัดสิน (judges' houses) การแสดงสดหลายสัปดาห์ รอบรองชนะเลิศ และรองชิงชนะเลิศ หลังจากรายการประสบความสำเร็จ กลายเป็นแฟรนไชส์สู่ต่างประเทศ
สถานีโทรทัศน์คันไซ
คันไซเทเลแคสติงคอปอร์เรชัน (; ชื่อสถานี: สถานีโทรทัศน์คันไซ ; ชื่อย่อ: KTV, 関テレ) เป็นสถานีโทรทัศน์หนึ่งในเครือข่ายฟุจินิวส์เน็ตเวิร์ก (FNN) และ ฟุจิเน็ตเวิร์กซิสเตม (FNS) ซึ่งเป็นสถานีเครือข่ายเดียวกันกับ สถานีโทรทัศน์ฟุจิ ตั้งอยู่ที่จังหวัดโอซะกะ ประเทศญี่ปุ่น แพร่ภาพในเขตพื้นที่ภูมิภาคคันไซ และเป็นบริษัทย่อยของฮันกีวฮันชินโตโฮกรุ๊ป ()
KTV ก่อตั้งเมื่อวันที่ 1 กุมภาพันธ์ พ.ศ. 2501 ในชื่อ บริษัทไดคันไซทีวี (; ) หลังจากนั้นเมื่อวันที่ 5 กรกฎาคม ในปีเดียวกัน ก็ได้เปลี่ยนชื่อเป็น คันไซเทเลแคสติงคอปอร์เรชัน หลังจากนั้นได้เริ่มแพร่ภาพเมื่อวันที่ 22 พฤศจิกายน ในระบบวีเอชเอฟ ทางช่องสัญญาณที่ 8
จรัล กุลละวณิชย์
พลเอก จรัล กุลละวณิชย์ อดีตรองประธานสภานิติบัญญัติแห่งชาติ คนที่ 1 อดีตสมาชิกวุฒิสภา และอดีตเลขาธิการสภาความมั่นคงแห่งชาติ ปัจจุบันดำรงตำแหน่งนายกสภามหาวิทยาลัยเทคโนโลยีราชมงคลรัตนโกสินทร์
พล.อ.จรัล เกิดเมื่อวันที่ 6 กรกฎาคม พ.ศ. 2479 เป็นบุตรของนายจวน กุลละวณิชย์ และเป็นน้องชายของ พล.อ.พิจิตร กุลละวณิชย์ อดีตองคมนตรี สำเร็จการศึกษาจากโรงเรียนนายร้อยพระจุลจอมเกล้า
พล.อ.จรัล เคยดำรงตำแหน่งรองเลขาธิการนายกรัฐมนตรีฝ่ายการเมือง ในปี พ.ศ. 2522 และ พ.ศ. 2523 เคยดำรงตำแหน่งเลขาธิการสภาความมั่นคงแห่งชาติ (สมช.) ในปี พ.ศ. 2534 - 2535 เป็นสมาชิกวุฒิสภาแบบแต่งตั้ง ในปี พ.ศ. 2539
ในปี พ.ศ. 2549 ภายหลังการรัฐประหารในประเทศไทย พ.ศ. 2549 พล.อ.จรัล ได้รับแต่งตั้งเป็นสมาชิกสภานิติบัญญัติแห่งชาติ และได้รับเลือกให้ดำรงตำแหน่งรองประธานสภานิติบัญญัติแห่งชาติ คนที่ 1
ปัจจุบันดำรงตำแหน่ง นายกสภามหาวิทยาลัยเทคโนโลยีราชมงคลรัตนโกสินทร์
ธงชาติประเทศในทวีปเอเชีย
นี่คือธงชาติประเทศและดินแดนของทวีปเอเชีย
ยุคไรเอเซียน
ยุคไรเอเชียน()เป็นยุคที่สองแห่งมหายุคแพลีโอโพรเทอโรโซอิก อยู่ระหว่าง 2,300 ล้านปีมาแล้วถึง 2,050 ล้านปีมาแล้ว ในยุคนี้ยูแคริโอต ยุคแรกได้ถือกำเนิดขึ้นเมื่อ 2,100 ล้านปีก่อน จุดเด่นในยุคนี้คือสโตรมาโตไลต์และโพรแคริโอตโดยสโตรมาโตไลต์เป็นจุดเด่นในยุคนี้เป็นอย่างมาก เพราะว่าทำให้เกิดออกซิเจนในท้องทะเล ซึ่งทำให้เกิดสนิมในท้องทะเล
ยุคไซดีเรียน
ยุคไซดีเรียน()เป็นยุคแรกแห่งมหายุคแพลีโอโพรเทอโรโซอิก อยู่ระหว่าง 2,500 ล้านปีมาแล้วถึง 2,300 ล้านปีมาแล้ว ในยุคนี้สโตรมาโตไลต์ในบรมยุคอาร์เคียน ทำให้เกิดออกซิเจนมากมายใต้ท้องทะเล ในยุคไซดีเรียนทำให้เกิดสนิมขึ้นในท้องทะเล ซึ่งยุคไซดีเรียน มาจากคำว่า sider แปลว่า เหล็กใน ภาษาละติน ซึ่งในยุคนี้เหล็กเกิดสนิมนั่นเอง
วอลเลย์บอลชายในโอลิมปิกรอบคัดเลือกระดับโลก 2012
วอลเลย์บอลชายในโอลิมปิกรอบคัดเลือกระดับโลก 2012 () เป็นการแข่งขันวอลเลย์บอลชายเพื่อคัดเลือกทีมที่ได้อันดับ 1-3 ทีมแรกและทีมจากเอเชียที่อันดับดีที่สุด 1 ทีม (นอกเหนือจากทีม 3 อันดับแรก) เพื่อเข้าแข่งขันโอลิมปิกฤดูร้อน 2012 ณ ลอนดอน สหราชอาณาจักร* 4 ทีมจาก วอลเลย์บอลชายชิงแชมป์เอเชีย 2011 ถูกกำหนดไว้ที่จะอยู่ในทัวร์นาเมนต์ที่ 1 ที่ประเทศญี่ปุ่น
เซเวนต์เดย์แอดเวนทิสต์
คริสตจักรเซเวนต์เดย์แอดเวนทิสต์ () เป็นคริสตจักรและนิกายหนึ่งในขบวนการแอดเวนทิสต์ฝ่ายโปรเตสแตนต์ ที่ถือวันเสาร์เป็นวันสะบาโต และรอรับเสด็จพระเยซูที่จะเสด็จมาอีกครั้ง นิกายนี้มีพัฒนาการมาจากขบวนการมิลเลไรต์ในสหรัฐอเมริกาช่วงกลางคริสต์ศตวรรษที่ 19 และก่อตั้งขึ้นอย่างเป็นทางการในปี ค.ศ. 1863 แนวคิดสำคัญหลายประการของคริสตจักรนี้ได้รับอิทธิพลจากงานเขียนของเอลเลน จี. ไวต์ ซึ่งเป็นผู้ร่วมก่อตั้งคริสตจักร
หลักเทววิทยาส่วนใหญ่ของคริสตจักรเซเวนต์เดย์แอดเวนทิสต์สอดคล้องกับนิกายโปรเตสแตนต์โดยทั่วไป คือ เรืองตรีเอกภาพ ข้อความในคัมภีร์ไบเบิลไม่มีผิดพลาดจากความจริง คนตายไปแล้วไม่สามารถรับรู้อะไรได้ นอกจากนี้ยังขึ้นชื่อเรื่องการเน้นอาหารสุขภาพ ถือมังสวิรัติ สนับสนุนเสรีภาพทางศาสนา และถือหลักการและดำรงชีวิตแบบอนุรักษนิยม
ที่ประชุมใหญ่คณะเซเวนต์เดย์แอดเวนทิสต์ เป็นองค์การปกครองสูงสุดของคริสตจักรนี้ ปัจจุบันมีคริสต์ศาสนิกชนในสังกัดจำนวน 18.1 ล้านคน นับเป็นองค์การทางศาสนาที่ใหญ่ที่สุดเป็นอันดับที่ 12 ของโลก (ในพฤษภาคม ค.ศ. 2007) เป็นองค์การศาสนาระดับนานาชาติที่ใหญ่ที่สุดเป็นอันดับ 6 ของโลก มีมิชชันนารีทำงานอยู่ในประเทศต่าง ๆ กว่า 200 ประเทศ/ดินแดนทั่วโลก ซึ่งมีวัฒนธรรมและเชื้อชาติต่าง ๆ กัน คริสตจักรนี้ยังได้ก่อตั้งโรงพยาบาล สถานศึกษา สำนักพิมพ์ เป็นต้น
หายเซือง
หายเซือง () เป็นเมืองในประเทศเวียดนาม และเป็นเมืองหลักของจังหวัดหายเซือง ในปี ค.ศ. 2009 มีประชากรทั้งหมด 253,893 คน
เอฟเอคอมมิวนิตีชีลด์ 2015
การแข่งขันฟุตบอล เอฟเอคอมมิวนิตีชีลด์ 2015 จัดแข่งขันมาเป็นครั้งที่ 93 ของ เอฟเอคอมมิวนิตีชีลด์ เป็นการแข่งขันฟุตบอลประจำปีในการต่อกรของทีมแชมป์พรีเมียร์ลีก และทีมแชมป์เอฟเอคัพ ครั้งนี้ถูกจัดขึ้นที่สนามกีฬาเวมบลีย์ ในกรุงลอนดอน เมื่อวันที่ 2 สิงหาคม ค.ศ. 2015 โดยเป็นการพบกันระหว่างอาร์เซนอล แชมป์เอฟเอคัพที่ได้แชมป์มาจากการเอาชนะแอสตันวิลลา ในเอฟเอคัพ รอบชิงชนะเลิศ 2015 และเชลซี แชมป์พรีเมียร์ลีก ฤดูกาล 2014–15
ผลการแข่งขันปรากฏว่า อาร์เซนอลสามารถเอาชนะไปได้ 1–0 ประตู จากการทำประตูของอเล็กซ์ ออกซ์เลด-เชมเบอร์ลิน ในนาทีที่ 24 ทำให้อาร์เซนอลป้องกันแชมป์เอฟเอคอมมิวนิตีชีลด์ได้ นับเป็นแชมป์สมัยที่ 14 อีกทั้ง อาร์แซน แวงแกร์ ยังสามารถล้างอาถรรพ์เอาชนะโชเซ มูรีนโย ได้เป็นครั้งแรกอีกด้วย หลังจากก่อนหน้านั้นมา 13 นัด ในทุกรายการ อาร์เซนอลภายใต้การคุมทีมของแวงแกร์ ไม่สามารถเอาชนะเชลซีภายใต้การคุมของมูรีนโยได้เลย
นับเป็นการแข่งขันครั้งที่ 21 ของอาร์เซนอลในรายการคอมมิวนิตีชีลด์ โดยก่อนหน้านี้อาร์เซนอลเป็นแชมป์ไปแล้ว 13 ครั้ง รวมไปถึงการครองแชมป์ร่วมกันในปี ค.ศ. 1991 อาร์เซนอลถือเป็นแชมป์เก่าในรายการนี้ ซึ่งได้รับชัยชนะที่มีต่อแมนเชสเตอร์ซิตี 3–0 ประตู เมื่อ ฤดูกาลที่ผ่านมา อาร์เซนอลแพ้ครั้งสุดท้ายในรายการนี้ต่อเชลซี ในปี ค.ศ. 2005 โดยแพ้ไปด้วย 2–1 ประตู
ส่วนเชลซีที่ผ่านมาได้ลงเล่นคอมมิวนิตีชีลด์มาแล้วทั้งสิ้น 10 ครั้ง เป็นแชมป์ได้ถึงสี่ครั้ง และเมื่อไม่นานมานี้เป็นการพบกับแมนเชสเตอร์ยูไนเต็ดในปี ค.ศ. 2009 โดยที่เชลซีได้ลงแข่งคอมมูนิตีชีลด์ครั้งล่าสุด คือ ในปี ค.ศ. 2012 โดยเป็นฝ่ายพ่ายแพ้ 3–2 ประตู ต่อแมนเชสเตอร์ซิตี
ธงออสซีเชีย
ธงเซาท์ออสซีเชีย ประกาศใช้เมื่อวันที่ 30 มีนาคม ค.ศ. 1992 ประกอบด้วยแถบ 3 สีคือ สีขาว สีแดง และสีเหลือง เรียงจากบนลงล่าง โดยสีขาวแทนความบริสุทธิ์ สีแดงแทนความกล้าหาญ และสีเหลืองแทนความเจริญรุ่งเรือง นอกจากนี้ยังแทนกลุ่มคน 3 กลุ่มในสังคม ได้แก่ อภิชน นักบวช และประชาชนทั่วไป
ธงของเซาท์ออสซีเชียมีความคล้ายคลึงกับธงของนอร์ทออสซีเชีย–อลาเนีย (ดินแดนของรัสเซีย) แต่แตกต่างกันตรงขนาดของแถบ โดยธงของเซาท์ออสซีเชียมีแถบที่เล็กกว่า
กีฬาแบดมินตันในโอลิมปิกฤดูร้อน 1972
การแข่งขันแบดมินตันในโอลิมปิกฤดูร้อน 1972 เป็นการแข่งขันแบดมินตันโอลิมปิกที่จะจัดขึ้นในมิวนิค ประเทศเยอรมนี กำหนดแข่งขันระหว่างวันที่ 4 กันยายน พ.ศ. 2515
กีฬาแบดมินตันในโอลิมปิกฤดูร้อน 1988
การแข่งขันแบดมินตันในโอลิมปิกฤดูร้อน 1988 เป็นการแข่งขันแบดมินตันโอลิมปิกที่จะจัดขึ้นในโซล ประเทศเกาหลีใต้ กำหนดแข่งขันระหว่างวันที่ 19 กันยายน พ.ศ. 2531 แข่งขันทั้งหมด 5 ประเภท
กีฬาแบดมินตันในโอลิมปิกฤดูร้อน 1992
การแข่งขันแบดมินตันในโอลิมปิกฤดูร้อน 1992 เป็นการแข่งขันแบดมินตันโอลิมปิกที่จะจัดขึ้นในบาร์เซโลนา ประเทศสเปน กำหนดแข่งขันระหว่างวันที่ 28 กรกฎาคม - 4 สิงหาคม พ.ศ. 2535 แข่งขันทั้งหมด 4 ประเภท
กีฬาแบดมินตันในโอลิมปิกฤดูร้อน 1996
การแข่งขันแบดมินตันในโอลิมปิกฤดูร้อน 1996 เป็นการแข่งขันแบดมินตันโอลิมปิกที่จะจัดขึ้นในแอตแลนตา ประเทศสหรัฐอเมริกา กำหนดแข่งขันระหว่างวันที่ 24 กรกฎาคม - 1 สิงหาคม พ.ศ. 2539 แข่งขันทั้งหมด 5 ประเภท
กีฬาแบดมินตันในโอลิมปิกฤดูร้อน 2000
การแข่งขันแบดมินตันในโอลิมปิกฤดูร้อน 2000 เป็นการแข่งขันแบดมินตันโอลิมปิกที่จะจัดขึ้นในซิดนีย์ ประเทศออสเตรเลีย กำหนดแข่งขันระหว่างวันที่ 16-23 กันยายน พ.ศ. 2543 แข่งขันทั้งหมด 5 ประเภท
กีฬาแบดมินตันในโอลิมปิกฤดูร้อน 2004
การแข่งขันแบดมินตันในโอลิมปิกฤดูร้อน 2004 เป็นการแข่งขันแบดมินตันโอลิมปิกที่จะจัดขึ้นในเอเธนส์ ประเทศกรีซ กำหนดแข่งขันระหว่างวันที่ 14-21 สิงหาคมน พ.ศ. 2547 แข่งขันทั้งหมด 5 ประเภท
กีฬาแบดมินตันในโอลิมปิกฤดูร้อน 2008
การแข่งขันแบดมินตันในโอลิมปิกฤดูร้อน 2008 เป็นการแข่งขันแบดมินตันโอลิมปิกที่จะจัดขึ้นในปักกิ่ง สาธารณรัฐประชาชนจีน กำหนดแข่งขันระหว่างวันที่ 9-17 สิงหาคมน พ.ศ. 2551 แข่งขันทั้งหมด 5 ประเภท
กีฬาขี่ม้าในโอลิมปิกฤดูร้อน 2016
การแข่งขันขี่ม้าในโอลิมปิกฤดูร้อน 2016 เป็นการแข่งขันกีฬาขี่ม้าโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 7-19 สิงหาคม พ.ศ. 2559
เหรียญที่ได้รับรางวัลในการแข่งขันต่อไปนี้:
43 ประเทศที่ผ่านการคัดเลือก
กีฬามวยสากลสมัครเล่นในโอลิมปิกฤดูร้อน 2016
การแข่งขันมวยสากลสมัครเล่นในโอลิมปิกฤดูร้อน 2016 เป็นการแข่งขันมวยสากลสมัครเล่นโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-21 สิงหาคม พ.ศ. 2559
ชาติสมาชิกโอลิมปิกแต่ละชาติจะส่งนักกีฬาได้รุ่นละหนึ่งคน ได้สำรองให้นักกีฬาจากบราซิล 6 คน เป็นชาย 5 หญิง 1 การแข่งขันครั้งนี้เป็นครั้งแรกที่นักมวยสากลอาชีพที่ไม่ได้ลงทะเบียนกับไอบาสามารถเข้าแข่งขันในกีฬาโอลิมปิกได้ โดยไอบาเปลี่ยนกฏในเดือนมิถุนายน พ.ศ. 2559 และมีนักมวยสากลอาชีพเข้าร่วมแข่งขันสามคนคือ คาร์มิเน ตอมมาโซเน จากอิตาลีในรุ่นไลท์เวท ฮัสซัส เอ็นดาม จากแคเมอรูนในรุ่นไลท์เฮฟวี่เวท และอำนาจ รื่นเริงจากไทยในรุ่นไลท์เวท แต่ไม่มีใครได้เหรียญรางวัล
การแข่งขันรอบคัดเลือก:
เจ้าภาพ (บราซิล)
รายชื่อธงชาติในทวีปอเมริกา
นี่คือธงชาติประเทศและดินแดนของทวีปอเมริกาไฟล์:Flag of Argentina.svg|
ไฟล์:Flag of Bolivia.svg|
ไฟล์:Flag of Brazil.svg|
ไฟล์:Flag of Chile.svg|
ไฟล์:Flag of Colombia.svg|
ไฟล์:Flag of Ecuador.svg|
ไฟล์:Flag of Guyana.svg|
ไฟล์:Flag of Paraguay.svg|
ไฟล์:Flag of Peru.svg|
ไฟล์:Flag of Suriname.svg|
ไฟล์:Flag of Uruguay.svg|
ไฟล์:Flag of Venezuela.svg|
บรมยุคอาร์เคียน
บรมยุคอาร์เคียน() อยู่ระหว่าง 4,000(3,800) ล้านปีมาแล้งถึง 2,500 ล้านปีมาแล้ว เป็นยุคที่มีอากาศเต็มไปด้วยคาร์บอนไดออกไซด์ และอากาศร้อนมาก(อุณหภูมิเฉลี่ยประมาณ 35-36 องศาเซลเซียส บางที่อาจสูงถึง 50 องศาเซลเซียส ออกซิเจนไม่เพียงพอที่จะหายใจแน่นอน(ออกซิเจน 0.2%) ในยุคนี้สโทรมาโทไลต์เป็นจุดเด่น(สาหร่ายสีเขียวแกมนำเงิน)ซึ่งทำให้เกิดออกซิเจนในเวลาต่อมา
พระธรรมราชานุวัตร (ต่าย วารโณ)
พระธรรมราชานุวัตร (ต่าย วารโณ) เป็นพระภิกษุในคณะธรรมยุติกนิกาย ดำรงตำแหน่งสำคัญ เช่น เจ้าอาวาสวัดเสนาสนารามราชวรวิหาร เจ้าคณะกรุงเก่า และกรรมการมหามกุฏราชวิทยาลัย
พระธรรมราชานุวัตร มีนามเดิมว่าต่าย เกิดเมื่อวันพุธที่ 15 สิงหาคม พ.ศ. 2370 ตรงกับวันแรม 8 ค่ำ เดือน 9 ปีกุน จ.ศ. 1189 แต่บางแห่งว่าเกิดวันพุธที่ 1 สิงหาคม พ.ศ. 2370 ตรงกับวันขึ้น 9 ค่ำ เดือน 9 ชาตภูมิอยู่ที่ตำบลบางเพลิง อำเภอบางปะอิน จังหวัดพระนครศรีอยุธยา
เมื่อายุได้ 10 ปี ได้เข้าศึกษาในสำนักของพระอาจารย์ปิ่น ซึ่งเป็นลุงบวชอยู่วัดราชาธิวาสราชวรวิหาร ต่อมาได้ถวายตัวเป็นมหาดเล็กในพระเจ้าลูกเธอ กรมหมื่นมาตยาพิทักษ์ ทรงให้ท่านหัดเล่นโขน เมื่อสิ้นพระชนม์จึงกลับไปอยู่บ้าน ต่อมาโยมได้นำท่านไปฝากกับพระมหาทับ พุทฺธสิริ
ถึงปีระกา พ.ศ. 2380 ได้อุปสมบทเป็นพระภิกษุ ณ วัดราชาธิวาส โดยมีพระบาทสมเด็จพระจอมเกล้าเจ้าอยู่หัวขณะยังเป็นพระภิกษุเป็นพระอุปัชฌาย์ พระอริยมุนี (ทับ พุทฺธสิริ) เป็นพระกรรมวาจาจารย์ (แต่บางแห่งว่าพระอโนมสิริเป็นพระกรรมวาจาจารย์) ได้นามฉายาว่า วารโณ
ท่านได้ศึกษาพระปริยัติธรรมกับอาจารย์หลายท่าน เช่น พระอริยมุนี (ทับ พุทฺธสิริ) อาจารย์นุชพี่ชายของพระอมราภิรักขิต (เกิด อมโร) และอาจารย์ทอง เข้าสอบได้เป็นเปรียญธรรม 3 ประโยค หลังจากย้ายตามพระอริยมุนี (ทับ พุทฺธสิริ) มาอยู่วัดโสมนัสราชวรวิหารแล้วได้เข้าสอบอีก ได้เปรียญธรรม 4 ประโยคขณะเป็นพระสมุห์ และได้เปรียญธรรม 7 ประโยคขณะเป็นพระครูวินัยธร ถึงปีชวด พ.ศ. 2419 ได้เข้าสอบอีกเป็นครั้งสุดท้าย ได้เปรียญธรรม 8 ประโยค ปีต่อมาทรงตั้งเป็นพระราชาคณะและเจ้าอาวาสวัดเสนาสนาราม และอยู่ครองวัดนี้ตราบจนมรณภาพ
พระธรรมราชานุวัตร มีบทบาทหลายอย่างในการพระศาสนา ได้แก่ ดำรงตำแหน่งเจ้าคณะกรุงเก่า เป็นแม่กองตรวจชำระพระสุตตันตปิฎกในการจัดพิมพ์พระไตรปิฎกฉบับ ร.ศ. 112 และกรรมการมหามกุฏราชวิทยาลัย ชุดแรก (พ.ศ. 2436)พระธรรมราชานุวัตร อาพาธด้วยไข้ทรพิษ แพทย์จัดยาถวายจนอาการทุเลาลง วันที่ 18 กุมภาพันธ์ ร.ศ. 117 พระบาทสมเด็จพระจุลจอมเกล้าเจ้าอยู่หัวพระราชทานแพทย์หลวงมารักษา ถึงวันที่ 20 กุมภาพันธ์ อาการกลับทรุดลง ฉันยาแล้วก็ไม่ทุเลา จนถึงแก่มรณภาพในตอนเช้าเวลา 4 โมง 40 นาที ในวันอังคารที่ 21 กุมภาพันธ์ (บางแห่งว่าวันจันทร์ที่ 20 กุมภาพันธ์) ปีจอ พ.ศ. 2441 (นับแบบปัจจุบันตรงกับปี พ.ศ. 2442)
ต่อมาจึงโปรดเกล้าฯ ให้พระเจ้าน้องยาเธอ กรมหมื่นมรุพงษ์ศิริพัฒน์ เสด็จแทนพระองค์ไปในการพระราชทานเพลิงศพเมื่อวันที่ 14 ธันวาคม ร.ศ. 119 เวลาบ่าย ณ วัดเสนาสนาราม
พันธุ์เลิศ บูรณศิลปิน
ดร.พันธุ์เลิศ บูรณศิลปิน เป็นอดีตรัฐมนตรีช่วยว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์ เป็นอดีตสมาชิกวุฒิสภา และเป็นผู้ริเริ่มปลูกส้มในพื้นที่จังหวัดเชียงใหม่
พันธุ์เลิศ บูรณศิลปิน สำเร็จการศึกษาจากโรงเรียนเทพศิรินทร์ ต่อมาเข้าเรียนวิชาการเกษตรที่สถาบันเทคโนโลยีการเกษตรแม่โจ้ รุ่นที่ 9 ถึงแก่กรรมเมื่อวันที่ 12 ธันวาคม พ.ศ. 2552
พันธุ์เลิศ บูรณศิลปิน ได้รับปริญญาวิทยาศาสตรดุษฎีบัณฑิตกิตติมศักดิ์ สาขาเกษตรศาสตร์ จากมหาวิทยาลัยเกษตรศาสตร์ เมื่อปี พ.ศ. 2528
พันธุ์เลิศ บูรณศิลปิน เป็นผู้ริเริ่มบุกเบิกการปลูกส้มในจังหวัดเชียงใหม่ บนเนื้อที่กว่า 300 ไร่ มีส้มกว่า 30 ชนิด ซึ่งพระบาทสมเด็จพระเจ้าอยู่หัว ภูมิพลอดุลยเดช สมเด็จพระนางเจ้าสิริกิติ์ พระบรมราชินีนาถ พร้อมด้วยสมเด็จพระเจ้าลูกเธอ เสด็จพระราชดำเนินทอดพระเนตรสวนส้มวังน้ำค้าง ตำบลบ้านกาด อำเภอสันป่าตอง จังหวัดเชียงใหม่ เมื่อปี พ.ศ. 2513
พันธุ์เลิศ บูรณศิลปิน เคยได้รับแต่งตั้งเป็นรัฐมนตรีช่วยว่าการกระทรวงเกษตรและสหกรณ์ ในรัฐบาลศาสตราจารย์สัญญา ธรรมศักดิ์ ในปี พ.ศ. 2517 และได้รับแต่งตั้งเป็นสมาชิกวุฒิสภา ในวุฒิสภาไทย ชุดที่ 4 เมื่อปี พ.ศ. 2518
ทะเลสาบฮัมมาร์
ทะเลสาบฮัมมาร์ หรือ เฮารัลฮัมมาร์ (, ) เป็นทะเลสาบน้ำเค็มทางตะวันออกเฉียงใต้ของประเทศอิรัก ทางตอนใต้ของแม่น้ำยูเฟรทีสก่อนที่จะบรรจบกับแม่น้ำไทกริสที่เมืองอัลกูร์นะห์ ทะเลสาบมีเนื้อที่ 600-1,350 ตร.กม. เป็นพื้นที่ชุ่มน้ำที่สำคัญของนก
มหายุคอีโออาร์เคียน
มหายุคอีโออาร์เคียน() เป็นยุคแรกแห่งบรมยุคอาร์เคียนประมาณ 4,000(3,800) ล้านปีมาแล้วถึง 3,800(3,600) ประมาณ 200 ล้านปีแห่งการกำเนิดหน่วยแห่งสิ่งมีชีวิต ตั้งแต่อาร์เอ็นเอ ไปจนถึงสิ่งมีชีวิตชนิดแรก อากาศในยุคนี้ร้อนมาก ยุคนี้เป็นยุคแห่งอุกกาบาต เพราะมีการชนอย่างหนักตอนปลาย(Late Heavy Bombardment:LHB)ไม่มีออกซิเจนเลย ความร้อนที่มีทำให้วัตถุอนินทรีย์มารวมกันเป็นวัตถุอินทรีย์ ทำให้เกิดสิ่งมีชีวิตหลากหลายในเวลาต่อมา
มหายุคแพลีโอโพรเทอโรโซอิก
มหายุคแพลีโอโพรเทอโรโซอิก() เป็นมหายุคแรกแห่งบรมยุคโพรเทอโรโซอิก ประมาณ 2,500 ล้านปีมาแล้วถึง 1,600 ล้านปีมาแล้ว ในยุคนี้มีการเปลี่ยนแปลงเกิดขึ้นเมื่อต้นยุค ยูแคริโอตตัวแรกเกิดขึ้นเมื่อ 2,100 ล้านปีก่อน มาแพร่หลายใน 2,000 ล้านปีก่อน ไม่มีสิ่งมีชีวิตที่มองเห็นด้วยตาเปล่า บนผืนดินยังว่างเปล่า
มหายุคมีโซโพรเทอโรโซอิก
มหายุคมีโซโพรเทอโรโซอิก ()เป็นมหายุคที่สองแห่งบรมยุคโพรเทอโรโซอิก ประมาณ 1,600 ล้านปีมาแล้วถึง 1,000 ล้านปีมาแล้ว ในยุคนี้มียูแคริโอตมากมาย โครมาลวีโอตามีมากในยุคนี้ ปะการังหลายเซลล์สีแดง(red algae)เป็นสิ่งมีชีวิตที่มองเห็นได้ยุคแรกๆ เกิดขึ้น ไดโนแฟล็กเกเลต และ แฟล็กเกเลตอื่นๆ
พระราชพิธีกาญจนาภิเษกในสมเด็จพระราชินีนาถวิกตอเรีย
พระราชพิธีกาญจนาภิเษกในสมเด็จพระราชินีนาถวิกตอเรีย () จัดขึ้นในวันที่ 20 มิถุนายน พ.ศ. 2430 เพื่อเป็นการเฉลิมฉลองในวาระที่สมเด็จพระราชินีนาถวิกตอเรียครองสิริราชสมบัติครบปีที่ห้าสิบ ซึ่งได้มีการทูลเชิญพระมหากษัตริย์และเจ้าชายจากประเทศต่าง ๆ ในยุโรปจำนวน 50 พระองค์ เสด็จ ฯ มาร่วมเฉลิมฉลองในครั้งนี้ด้วย
ในวันที่ 20 มิถุนายน พ.ศ. 2430 สมเด็จพระราชินีนาถวิกตอเรียเสวยพระกระยาหารเช้าใต้ต้นไม้ ณ สวนฟร็อกมอร์ อันเป็นที่ฝังพระศพของเจ้าชายอัลเบิร์ต พระราชสวามี จากนั้นเสด็จพระราชดำเนินด้วยรถไฟพระที่นั่งจากพระราชวังวินด์เซอร์สู่เขตแพดดิงตันในกรุงลอนดอน จากนั้นจึงเสด็จ ฯ ต่อไปยังพระราชวังบักกิงแฮม เพื่อเข้าร่วมงานเลี้ยงพระกระยาหารค่ำในช่วงเย็น ที่ซึ่งพระมหากษัตริย์และเจ้าชายจากประเทศในยุโรปกว่า 50 พระองค์ เสด็จ ฯ มาร่วมในงานเลี้ยงครั้งนี้ เช่นเดียวกับบรรดาผู้ปกครองดินแดนและอาณานิคมต่าง ๆ ของสหราชอาณาจักร ทรงบันทึกไว้ในบันทึกประจำวันส่วนพระองค์ว่า :
ในวันถัดมา ทรงเสด็จพระราชดำเนินด้วยรถม้าพระที่นั่งแบบเปิดประทุนผ่านใจกลางกรุงลอนดอนสู่เวสต์มินสเตอร์แอบบีย์ นำโดยกองทหารม้าอาณานิคมอินเดีย จากนั้นเสด็จ ฯ กลับสู่พระราชวังบักกิงแฮมและเสด็จออกมหาสมาคม ณ พระบัญชร ที่ซึ่งฝูงชนเปล่งเสียงร้องด้วยความปีติยินดี ต่อมาเสด็จ ฯ มายังห้องเต้นรำภายในพระราชวัง ทรงแจกจ่ายเข็มกลัดที่ระลึกในงานพระราชพิธี พระราชทานแก่พระญาติและพระราชวงศ์ของพระองค์ ในช่วงเย็น ทรงฉลองพระองค์ด้วยชุดคลุมยาวประดับด้วยดอกกุหลาบเงิน ดอกทริสเติล และดอกแชมรอค เข้าร่วมงานเลี้ยงพระกระยาหารค่ำ จากนั้นจึงทรงต้อนรับคณะทูตานุทูตและเช้าชายอินเดีย ก่อนจะเสด็จ ฯ ไปประทับบนเก้าอี้ในสวนของพระราชวังและทอดพระเนตรชมการแสดงพลุดอกไม้ไฟ
ในช่วงพระราชพิธีกาญจนาภิเษก ทรงรับสั่งให้ติดตามรับใช้โดยชาวมุสลิมอินเดียทั้งสอง หนึ่งในนั้นคืออับดุล คาริม ผู้ซึ่งถูกเลื่อนขั้นให้เป็น "มุนชี" (เลขานุการ) ประจำพระองค์ในเวลาต่อมา ทั้งยังเป็นเสมียนและผู้ถวายความรู้ด้านภาษาอูรดูแก่พระองค์อีกด้วย พระราชวงศ์และผู้ติดตามคนอื่น ๆ ของพระองค์ต่างรู้สึกประหลาดใจ และกล่าวหาว่าอับดุล คาริม ว่าเป็นสายลับของกลุ่มชาตินิยมมุสลิม รวมถึงสร้างอคติทางลบเกี่ยวกับศาสนาฮินดูให้แก่พระองค์ เฟรเดอริค พอนซอนบีย์ (บุตรชายของเซอร์เฮนรี) พบว่าอับดุล คาริม กล่าวเท็จเกี่ยวกับประวัติภูมิหลังของตน เขาจึงรายงานเรื่องนี้แก่ลอร์ดเอลกิน อุปราชแห่งอินเดีย ว่า "มุนชีมีสถานะเฉกเช่นเดียวกับอดีตข้าราชบริพาร จอห์น บราวน์" แม้กระนั้นก็ตาม สมเด็จพระราชินีนาถวิกตอเรียทรงเพิกเฉยต่อเสียงพร่ำบ่นและอคติทางเชื้อชาติ ส่งผลให้อับดุล คาริม ยังคงเป็นข้าราชบริพารคนสนิทของพระองค์จนกระทั่งเสด็จสวรรคตและเดินทางกลับสู่อินเดียพร้อมด้วยเงินบำนาญ
กีฬาฟันดาบในโอลิมปิกฤดูร้อน 2016
การแข่งขันฟันดาบในโอลิมปิกฤดูร้อน 2016 เป็นการแข่งขันฟันดาบโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–14 สิงหาคม ค.ศ. 2016 ที่การีโอกาอาเรนา 3 ในย่านบาร์ราดาชีฌูกา
การคัดเลือกส่วนใหญ่จะขึ้นอยู่กับอันดับอย่างเป็นทางการของสหพันธ์ฟันดาบนานาชาติ ณ วันที่ 4 เมษายน ค.ศ. 2016 กับอันดับเพิ่มเติมในการแข่งขันรอบคัดเลือก 4 โซน ของแต่ละบุคคล
กีฬาทางน้ำชิงแชมป์โลก 1973
กีฬาทางน้ำชิงแชมป์โลก 1973 () จัดขึ้นระหว่างวันที่ 31 สิงหาคม – 9 กันยายน ณ เบลเกรด, ประเทศยูโกสลาเวีย
47 ประเทศที่เข้าแข่งขัน
สโมสรฟุตบอลบาร์เซโลนาในฤดูกาล 2015–16
สโมสรฟุตบอลบาร์เซโลนาในฤดูกาล 2015–16 ซึ่งเป็นฤดูกาลที่ 116 ของสโมสร และเป็นฤดูกาลที่ 85 ที่ได้อยู่บนลีกสูงสุดของสเปน บาร์เซโลนาจะมีส่วนร่วมในการแข่งขันหกรายการหลังจากเสร็จสิ้นการคว้าทริปเปิลแชมป์ในช่วงฤดูกาลที่ผ่านมา
ในวันที่ 7 มิถุนายน บาร์เซโลนาประกาศการซื้อขายอะเล็ช บิดัล จากเซบียา สโมสรที่ชนะเลิศรายการยูฟ่ายูโรปาลีก ฤดูกาล 2014–15 บิดัลจะเซ็นสัญญาเป็นระยะเวลา 5 ปี ด้วยค่าตัว 18 ล้านยูโร ในวันที่ 9 มิถุนายน สโมสรได้ประกาศว่า ดาเนียล อัลวีส กองหลังตำแหน่งขวาของสโมสรจะยังอยู่กับบาร์เซโลนา เนื่องจากเขาได้ต่อสัญญาออกไปอีก 2 ปี ในวันที่ 10 มิถุนายน บาร์เซโลนาประกาศวันเลือกตั้งประธานสโมสรว่าจะมีขึ้นในวันเสาร์ที่ 18 กรกฎาคม พ.ศ. 2558 หลังจากที่ฌูแซ็ป บาร์ตูเมว ลาออกจากตำแหน่งประธานเพื่อให้มีการเลือกตั้งนี้ ในวันที่ 25 มิถุนายน บาร์เซโลนายืนยันว่าฌาราร์ เด็วลูเฟ็ว นักเตะจากระบบเยาวชนของบาร์เซโลนา จะย้ายออกจากสโมสรไปร่วมกับเอฟเวอร์ตัน ซึ่งเป็นสโมสรในประเทศอังกฤษ ด้วยค่าตัว 6 ล้านยูโร โดยเด็วลูเฟ็วได้กลับไปยังเมอร์ซีย์ไซด์ หลังจากที่เคยได้ไปเมื่อ ฤดูกาล 2013–14 ภายใต้การคุมทีมของโรเบร์โต มาร์ตีเนซ ผู้จัดการทีมชาวสเปน
ในวันที่ 3 กรกฎาคม บาร์เซโลนายืนยันว่า อินเตอร์มิลานจะยืมตัวมาร์ติน มอนโตยา เป็นระยะเวลา 1 ฤดูกาล เมื่อวันที่ 6 กรกฎาคม บาร์เซโลนาได้ประกาศการเซ็นสัญญาคว้าตัว กัปตันทีมชาติตุรกี อาร์ดา ทูรัน มาจาก อัตเลตีโกมาดริด ด้วยค่าตัว 34 ล้านยูโร นักเตะรายนี้จะเข้ามาร่วมทีมได้ในวันที่ 1 มกราคม ค.ศ. 2016 หลังจากโทษแบนการย้ายทีมของฟีฟ่า มีอันเป็นโมฆะไป ในวันที่ 18 กรกฎาคม ฌูแซ็ป มาริอา บาร์ตูเมว ได้รับเลือกตั้งให้เป็นประธานสโมสรต่อไปอีก 6 ปีด้วยคะแนนเสียงที่มากที่สุดเป็นอันดับสามของประวัติศาสตร์สโมสร ในวันที่ 21 กรกฎาคม บาร์เซโลนาลงแข่งขันในรายการอินเตอร์เนชันแนลแชมเปียนส์คัพ ฤดูกาล 2015 นัดแรกพบกับแอลแอ แกแลกซี ชนะไป 1–2 โดยประตูจากลุยส์ ซัวเรซและเซร์ชี โรเบร์โต ในวันที่ 23 กรกฎาคม บาร์เซโลนาถูกปรับเป็นเงิน 30,000 ยูโรโดยยูฟ่า เนื่องจากการชูธงกาตาลุญญาในนัดชิงชนะเลิศยูฟ่าแชมเปียนส์ลีก ฤดูกาล 2014–15 ในวันที่ 25 กรกฎาคม บาร์เซโลนาพ่ายแมนเชสเตอร์ยูไนเต็ด สโมสรจากประเทศอังกฤษ ด้วย 1–3 ประตู โดยบาร์เซโลนาได้ประตูจากราฟิญญา ในนาทีที่ 89 ของการแข่งขัน ในวันที่ 28 กรกฎาคม บาร์เซโลนาพ่ายต่อเชลซี โดยได้ประตูจากซันโดร รามีเรซ และลุยส์ ซัวเรซ เพียงพอที่จะทำให้เสมอในเวลาปกติ ถึงอย่างนั้นพวกเขาก็แพ้ในการยิงจุดโทษไป 4–2 สิ้นสุดการทัวร์ฤดูร้อนในสหรัฐอเมริกา
รวมตัวเลขจำนวนเงินที่ย้ายเข้าทั้งสิ้น : 52 ล้านยูโร
รวมตัวเลขจำนวนเงินที่ย้ายออกทั้งสิ้น : 34 ล้านยูโร
รายได้สุทธิ: 18 ล้านยูโร
มหายุคพาลีโออาร์เคียน
มหายุคพาลีโออาร์เคียน() เป็นยุคที่สองแห่งบรมยุคอาร์เคียน ประมาณ 3,800 ล้านปีมาแล้วถึง 3,200 ล้านปีมาแล้ว สิ่งมีชีวิตชนิดแรกได้ถือกำเนิดขึ้น ที่ 3,800 ล้านปีก่อนแล้ว สิ่งมีชีวิตประเภทอาร์เคีย และแบคทีเรีย เริ่มเกาะตัวเป็นสิ่งแรกที่สังเกตได้คือไซยาโนแบคทีเรีย ประมาณ 3,500 ล้านปีก่อน ไซยาโนแบคทีเรีย เริ่มรวมตัวกันเป็นสโตรมาโทไลต์และต่อมา สโตรมาโทไลต์เริ่มมากขึ้นผลิตออกซิเจน ปริมาณหนึ่ง บนผืนดินไม่มีสิ่งมีชีวิต
เลตเดอะกรูฟเก็ตอิน
เลตเดอะกรูฟเก็ตอิน () เป็นเพลงที่บันทึกเสียงโดยนักร้อง-นักประพันธ์เพลงชาวอเมริกัน จัสติน ทิมเบอร์เลค จากสตูดิโอส์อัลบั้มที่ 3 ของเขา The 20/20 Experience (2013) ประพันธ์และผลิตโดย ทิมเบอร์เลค, ทิโมที "ทิมบาแลนด์" มอสลีย์, และเจอโรม "เจ-รอค" ฮาร์มอน พร้อมด้วยประพันธ์เพิ่มเติมโดย James Fauntleroy เป็นเพลงแนวแดนซ์ และป็อป "Let the Groove Get In" มีตัวอย่างบันทึกเสียงใน "Alhamdulillaahi" ซึ่งเป็นส่วนหนึ่งของการวางจำหน่าย "Explore Series: Africa-Burkina Faso: Rhythms of the Grasslands (2002)"
นักวิจารณ์เพลงนั้นได้วิจารณ์ว่าเป็นเพลงที่ได้รับการตอบรับเป็นอย่างดี และได้สังเกตเห็นเพลงที่มีความคล้ายคลึงกับผลงานเพลงของไมเคิล แจ็กสัน โดยเฉพาะในซิงเกิลปี ค.ศ. 1983 "Wanna Be Startin' Somethin'"
กีฬาปัญจกีฬาสมัยใหม่ในโอลิมปิกฤดูร้อน 2016
การแข่งขันปัญจกีฬาสมัยใหม่ในโอลิมปิกฤดูร้อน 2016 เป็นการแข่งขันปัญจกีฬาสมัยใหม่โอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 18–20 สิงหาคม ค.ศ. 2016
คุย (พืช)
คุย () เป็นพืชในวงศ์ตีนเป็ด (Apocynaceae) มีถิ่นกำเนิดในอนุทวีปอินเดียและเอเชียตะวันออกเฉียงใต้
เป็นไม้พุ่มกึ่งไม้เถา ทอดเอนเกาะเกี่ยวต้นไม้อื่นโดยมีมือเกาะ เปลือกลำต้นเรียบเกลี้ยงสีน้ำตาลเข้ม ทุกส่วนมียางขาวข้นหรือเหลืองอ่อน ๆ ใบเป็นใบเดี่ยวเรียงตรงข้ามสลับตั้งฉาก รูปรีแกมรูปขอบขนาน กว้าง 2.5-4 ซม. ยาว 7-10 ซม. ปลายมนเป็นติ่งแหลมสั้น โคนมนหรือสอบ แผ่นใบหนาเป็นมัน ด้านบนสีเขียวเข้ม ด้านล่างสีเขียวอ่อน เส้นแขนงใบถี่และเกือบขนานกัน มีข้างละ 15-20 เส้น ระหว่างเส้นแขนงใบมีเส้นแขนงใบสั้น ๆ แทรกกลาง จึงทำให้ดูเหมือนเส้นแขนงใบถี่มากขึ้น เส้นเหล่านี้เห็นได้ชัดทางด้านล่าง ก้านใบเกลี้ยง ยาวไม่เกิน 1 ซม. ช่อดอกสั้น ออกตามง่ามใบและปลายกิ่ง ช่อหนึ่ง ๆ มีน้อยดอก ดอกสีขาวหรือชมพูเรื่อ ๆ เมื่อบานเต็มที่กว้างประมาณ 2.5 ซม. กลีบเลี้ยงเล็กมี 5 กลีบ ปลายกลีบมนและมีขนตามขอบ กลีบดอกรูปทรงแจกัน ปลายบานออกแยกเป็น 5 แฉก แต่ละแฉกเรียวแหลม ภายในหลอดด้านในมีขนประปราย ด้านนอกเกลี้ยง เกสรเพศผู้ติดอยู่ที่โคนหลอดกลีบดอกด้านใน รังไข่เล็ก กลม มีช่องเดียว มีออวุลจำนวนมาก ผลกลมหรือค่อนข้างกลม เส้นผ่านศูนย์กลางประมาณ 4.5 ซม. เปลือกนอกหนา แข็ง เป็นมัน ภายในมีเยื่อนุ่ม ๆ สีเหลืองอ่อนซึ่งหุ้มเมล็ดอยู่ ผลแก่จัดสีเหลือง
ผลสุกรับประทานได้ มีรสหวาน ผลดิบมีรสเปรี้ยวฝาด ผลแห้งย่างไฟ บดทาแผล เถาและรากมีรสฝาด แก้มือเท้าอ่อนเพลีย ต้มดื่มแก้บิด แก้โรคตับ แก้โรคคุดทะราด แก้เจ็บคอ เปลือกต้นมีรสฝาด ต้มดื่มแก้ปวดศีรษะ ยางมีรสฝาดร้อน ทาแผล แก้คุดทะราด
กีฬายิงปืนในโอลิมปิกฤดูร้อน 2016
การแข่งขันยิงปืนในโอลิมปิกฤดูร้อน 2016 เป็นการแข่งขันยิงปืนโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–14 สิงหาคม ค.ศ. 2016
กีฬายูโดในโอลิมปิกฤดูร้อน 2016
การแข่งขันยูโดในโอลิมปิกฤดูร้อน 2016 เป็นการแข่งขันยูโดโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6–12 สิงหาคม ค.ศ. 2016
กีฬาเรือแคนูในโอลิมปิกฤดูร้อน 2016
การแข่งขันเรือแคนูในโอลิมปิกฤดูร้อน 2016 เป็นการแข่งขันเรือแคนูโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 7-20 สิงหาคม พ.ศ. 2559
กีฬาเรือใบในโอลิมปิกฤดูร้อน 2016
การแข่งขันเรือใบในโอลิมปิกฤดูร้อน 2016 เป็นการแข่งขันเรือใบโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 5-21 สิงหาคม พ.ศ. 2559
ประเทศเจ้าภาพ (บราซิล)
กีฬาเรือพายในโอลิมปิกฤดูร้อน 2016
การแข่งขันเรือพายในโอลิมปิกฤดูร้อน 2016 เป็นการแข่งขันเรือพายโอลิมปิกที่จะจัดขึ้นในรีโอเดจาเนโร ประเทศบราซิล กำหนดแข่งขันระหว่างวันที่ 6-13 สิงหาคม พ.ศ. 2559
ประเทศแอลเบเนียในโอลิมปิกฤดูร้อน 2016
ประเทศแอลเบเนีย จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
นักกีฬากรีฑาจากประเทศแอลเบเนียที่ได้รับโควตามีดังนี้
นักกีฬาว่ายน้ำจากประเทศแอลเบเนียที่ได้รับโควตามีดังนี้
นักกีฬายกน้ำหนักจากประเทศแอลเบเนียที่ได้รับโควตามีดังนี้
ประเทศแอลจีเรียในโอลิมปิกฤดูร้อน 2016
ประเทศแอลจีเรีย จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
ประเทศแอนติกาและบาร์บูดาในโอลิมปิกฤดูร้อน 2016
ประเทศแอนติกาและบาร์บูดา จะเข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559
Athletes from Antigua and Barbuda have so far achieved qualifying standards in the following athletics events (up to a maximum of 3 athletes in each event):
คาราเต้ในประเทศไทย
คาราเต้ () หรือ คาราเต้โด () เป็นศิลปะการต่อสู้ถือกำเนิดที่จังหวัดโอะกินะวะ ประเทศญี่ปุ่น เป็นการผสมผสานระหว่างการต่อสู้ของชาวโอะกินะวะและชาวจีน คาราเต้ได้เผยแพร่เข้าสู่ญี่ปุ่นในปี พ.ศ. 2464 (ค.ศ. 1921) เมื่อชาวโอะกินะวะอพยพเข้าสู่ประเทศญี่ปุ่น และได้เผยแพร่เข้าสู่ประเทศไทยในปี พ.ศ. 2508 (ค.ศ. 1965)
คาราเต้เริ่มเข้ามาเผยแพร่เข้ามากับนักท่องเที่ยวในช่วงปี พ.ศ. 2500 ซึ่งจะรู้จักกันในนามของมวยญี่ปุ่น ต่อมาในปี พ.ศ. 2506-2507 ได้มีการจัดแข่งขันมวยไทยปะทะคาราเต้ขึ้น ทำให้เริ่มมีคนรู้จักคาราเต้เพิ่มมากขึ้น
ในปี 2508 ได้มีการจัดการสาธิตคาราเต้ต่อหน้าพระที่นั่งสมเด็จพระบรมโอรสาธิราชสยามมกุฎราชกุมาร ในการแข่งขันการแข่งขันยูโดโดยมีสโมสรยูโดช่างกลปทุมวันเป็นเจ้าภาพ ณ อาคารยิมเนเซียม 1 กรีฑาสถานแห่งชาติ โดยเซอิจิ มูราคามิเป็นผู้แสดง พระองค์ทรงสนพระทัยสอบถามเรื่องราวของคาราเต้กับผู้เข้าเฝ้า นับเป็นนิมิตหมายอันดีที่คาราเต้ได้แสดงต่อหน้าพระที่นั่งและประชาชนทั่วไป เพราะเป็นของแปลกและใหม่ คาราเต้จึงเริ่มเป็นที่สนใจของคนไทย และได้เริ่มฝึกสอนกันในบ้านของนายเซอิจิ มูราคามิ โดยมีลูกศิษย์รุ่นแรกเพียง 4–5 คนเท่านั้น
ต่อมาเท็ตซึโอะ ซาดาฮิโร่ได้มาช่วยสอนอย่างจริงจังในปี พ.ศ. 2509 ซึ่งในขณะนั้นได้มีภาพยนตร์ทีวีเกี่ยวกับคาราเต้ออกอากาศในช่องทีวีของไทย ทำให้ชาวไทยสนใจและตื่นตัว หันมาสนใจกีฬาคาราเต้กันมากพอควร
ปี พ.ศ. 2519 ได้ก่อตั้งสมาคมสหพันธ์คาราเต้-โดแห่งประเทศไทย The Federation of All Thailand Karate-do Organizations (FATKO) ขึ้น
สถานที่ฝึกคาราเต้(โดโจ)แห่งแรกอยู่ที่ไปรษณีย์กลาง ต่อมาได้มีการเผยแพร่สู่ระดับมหาวิทยาลัยในรูปชมรม โดยชมรมคาราเต้แห่งแรกของประเทศไทยคือ ชมรมคาราเต้ ม.หอการค้าไทย ในปี พ.ศ. 2513 โดยมีนายอัศวิน ปุณศรีเป็นผู้ก่อตั้งชมรม
ปัจจุบันการจัดการแข่งขันคาราเต้ มีหลายระดับทั้งในและต่างประเทศ เช่น การแข่งขันกีฬาแห่งชาติ ซีเกมส์ เอเชี่ยนเกมส์ เป็นต้น
หลิน ไห่เฟิง
หลิน ไห่เฟิง (; ; 6 พฤษภาคม ค.ศ. 1942 — ) หรือ ริน ไคโฮ (; ) เป็นนักกีฬาหมากล้อมระดับอาชีพชาวจีนที่อาศัยอยู่ในประเทศญี่ปุ่น
หลิน ไห่เฟิง เกิดที่เซี่ยงไฮ้ สาธารณรัฐจีน เขาเป็นศิษย์ของอู๋ ชิงหยวน เมื่อหมากล้อมได้รับการนำเข้าสู่ประเทศญี่ปุ่นในปี ค.ศ. 1952 เขามีแววเป็นนักหมากล้อมเมื่อชนะการแข่งขันรายการแรกขณะอายุได้ 23 ปี นั่นคือรายการศึกเมจิน นอกจากนี้ เขายังเป็นส่วนหนึ่งของผู้ชนะ 1,200 ครั้ง หลินมีชื่อเสียงเพิ่มขึ้นในปี ค.ศ. 1965 เมื่อเขาได้ท้าชิงกับเมจินเอโอะ ซะกะตะ ของรายการศึกเมจิน เมืือช่วงนั้น หลินอายุเพียง 23 ปีเท่านั้นโดยนักวิจารณ์ต่างคิดว่าเขาไม่มีฝีมือเทียบเคียงกับซะกะตะได้ แม้ว่าซะกะตะจะกล่าวว่า ไม่มีผู้เล่นอายุต่ำกว่าสามสิบปีที่ควรจะเป็นเมจิน อย่างไรก็ตาม หลินก็ได้เข้าสู่การแข่งขันอันยิ่งใหญ่และสามารถชนะศึกเมจินได้สำเร็จ และเขายังคงชนะศึกเมจินครั้งต่าง ๆ คู่กันกับสำนักฮงอินโบในช่วงปลายคริสต์ทศวรรษ 1960 และต้นคริสต์ทศวรรษ 1970 ปัจจุบัน เขาชนะการแข่งขันเป็นจำนวน 36 รายการ และได้รับการจัดให้อยู่ในอันดับ 4 สำหรับผู้ชนะรายการทั้งหมดที่มีอยู่ตลอดกาล โดยหลินยังคงชนะรายการศึกเมจินอยู่บ้างในช่วงหลัง กับครั้งสุดท้ายที่ได้อันดับหนึ่งในปี ค.ศ. 2001 หลินได้กลายเป็นมืออาชีพคนแรกของประวัติศาสตร์สมาคมหมากล้อมแห่งประเทศญี่ปุ่นที่สามารถชนะการแข่งขันระดับอาชีพได้ถึง 1,300 ครั้ง และเขาได้ชนะการแข่งเมื่อครั้งพบกับโนะบุอะกิ อันไซ ณ วันที่ 19 ตุลาคม ค.ศ. 2006 ในการแข่งขันนัดอุ่นเครื่องของรายการศึกคิเซ ครั้งที่ 32 ปัจจุบัน หลินอาศัยอยู่ในกรุงโตเกียว ประเทศญี่ปุ่น แต่ยังคงมีสถานะเป็นพลเมืองของสาธารณรัฐจีน (ไต้หวัน)
สมาคมคาราเต้แห่งประเทศไทย
สมาคมกีฬาคาราเต้แห่งประเทศไทย (ชื่อย่อ: สคท.; ) เป็นสมาคมกีฬาในสังกัดของการกีฬาแห่งประเทศไทย ซึ่งทำหน้าที่กำกับดูแลกีฬาคาราเต้ในประเทศไทย ก่อตั้งขึ้นเมื่อปี พ.ศ. 2519ในชื่อสมาคมสหพันธ์คาราเต้-โดแห่งประเทศไทย () ปัจจุบันมี ดร. อนิวัธติ์ ศิริเดชวราวงศ์ เป็นนายกสมาคมฯ
ตุลาคม พ.ศ. 2519: ก่อตั้งสมาคมสหพันธ์คาราเต้-โดแห่งประเทศไทย (The Federation of All Thailand Karate-do Organizations -FATKO) พฤษภาคม พ.ศ. 2530: ได้รับการรับรองสมาคมฯจากการกีฬาแห่งประเทศไทย กุมภาพันธ์ พ.ศ. 2539: เปลี่ยนชื่อจากสมาคมสหพันธ์คาราเต้-โดแห่งประเทศไทย (The Federation of All Thailand Karate-do Organizations -FATKO) เป็นสมาคมคาราเต้-โดแห่งประเทศไทย (Thailand Karate-do Federation -TKF)
ต่อมาเปลี่ยนชื่อเป็นสมาคมคาราเต้แห่งประเทศไทย (Thailand Karate Federation) โดยตัดคำว่า"-โด(-do)" ออก 
และในปี 2556 พระราชบัญญัติส่งเสริมกีฬาอาชีพ พ.ศ. 2556 มีผลใช้บังคับ และกำหนดให้เพิ่มคำว่า “กีฬา” อยู่หน้าคำว่า สมาคมของทุกสมาคมกีฬา ดังนั้น เพื่อให้เป็นไปตามข้อกำหนดของพระราชบัญญัติ ดังกล่าว สมาคมคาราเต้แห่งประเทศไทย จึงได้ดำเนินการแก้ไขข้อบังคับ และเปลี่ยนชื่อสมาคมฯ เป็น “สมาคมกีฬาคาราเต้แห่งประเทศไทย” โดยได้ดำเนินการเสร็จสิ้นในปี พ.ศ. 2559
เขตสหพันธ์กลาง
เขตสหพันธ์กลาง (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 38,427,537 คน (ร้อยละ 81.3 อาศัยอยู่ในเขตเมือง)
เขตสหพันธ์ใต้
เขตสหพันธ์ใต้ (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 13,854,334 คน (ร้อยละ 62.4 อาศัยอยู่ในเขตเมือง)
เขตสหพันธ์ตะวันตกเฉียงเหนือ
เขตสหพันธ์ตะวันตกเฉียงเหนือ (; ) เป็น 1 ใน 9 เขตสหพันธ์ของประเทศรัสเซีย เขตนี้มีพื้นที่ทั้งหมด และมีประชากรทั้งหมด 13,616,057 คน (ร้อยละ 83.5 อาศัยอยู่ในเขตเมือง)
เขตสหพันธ์ตะวันออกไกล
เขตสหพันธ์ตะวันออกไกล (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด และมีประชากรทั้งหมด 6,293,129 คน (ร้อยละ 74.8 อาศัยอยู่ในเขตเมือง)
เขตสหพันธ์ไซบีเรีย
เขตสหพันธ์ไซบีเรีย (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่รวมทั้งหมด และมีประชากรทั้งหมด 19,256,426 คน (ร้อยละ 72.0 อาศัยอยู่ในเขตเมือง)
เขตสหพันธ์ยูรัล
เขตสหพันธ์ยูรัล (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 12,080,523 คน (ร้อยละ 79.9 อาศัยอยู่ในเขตเมือง)
เขตสหพันธ์วอลกา
เขตสหพันธ์วอลกา (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้มีพื้นที่ทั้งหมด และมีประชากรทั้งหมด 29,899,699 คน (ร้อยละ 70.8 อาศัยอยู่ในเขตเมือง)
เขตสหพันธ์คอเคซัสเหนือ
เขตสหพันธ์คอเคซัสเหนือ (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้รับการจัดตั้งขึ้นโดยแยกพื้นที่จากเขตสหพันธ์ใต้เมื่อวันที่ 19 มกราคม ค.ศ. 2010 มีพื้นที่ทั้งหมด และมีประชากรทั้งหมด 2,854,040 คน
เขตสหพันธ์ไครเมีย
เขตสหพันธ์ไครเมีย (; ) เป็น 1 ใน 9 เขตสหพันธ์ของประเทศรัสเซีย เขตสหพันธ์นี้ได้ก่อตั้งขึ้นเมื่อวันที่ 21 มีนาคม ค.ศ. 2014 หลังจากที่เกิดวิกฤตการณ์ไครเมีย พ.ศ. 2557 มีพื้นที่ทั้งหมด และมีประชากรทั้งหมด 2,284,000 คน
พระพรหมมุนี (แฟง กิตฺติสาโร)
พระพรหมมุนี (แฟง กิตฺติสาโร) เป็นพระราชาคณะเจ้าคณะรองคณะกลาง และอดีตเจ้าอาวาสวัดมกุฏกษัตริยารามราชวรวิหาร
พระพรหมมุนี มีนามเดิมว่าแฟง เกิดเมื่อวันจันทร์ที่ 28 สิงหาคม พ.ศ. 2380 ตรงกับแรม 12 ค่ำ เดือน 9 ปีระกา เป็นบุตรนายคงกับนางปาน บ้านอยู่คลองสามเสนฝั่งเหนือ ตรงข้ามวัดอภัยทายาราม เขตดุสิต กรุงเทพมหานคร อยู่ในสังกัดพระเจ้าบรมวงศ์เธอ พระองค์เจ้าคัคณางคยุคล กรมหลวงพิชิตปรีชากร
เมื่ออายุเกือบครบอุปสมบท ได้มาฝากตัวเป็นศิษย์พระครูจันทรโคจรคุณ (ยิ้ม จนฺทรํสี) ถึงปีมะแม พ.ศ. 2402 ได้อุปสมบทเป็นพระภิกษุ ณ วัดโสมนัสราชวรวิหาร โดยมีพระพรหมมุนี (ทับ พุทฺธสิริ) เป็นพระอุปัชฌาย์ และพระครูจันทรโคจรคุณ (ยิ้ม จนฺทรํสี) เป็นพระกรรมวาจาจารย์ ได้นามฉายาว่า กิตฺติสาโร
หลังจากอุปสมบทแล้วได้ศึกษาพระปริยัติธรรมในสำนักพระอริยมุนี (เหมือน สุมิตฺโต) และสำนักอาจารย์ทอง วัดบวรนิเวศราชวรวิหารและวัดโสมนัสวิหาร แล้วเข้าสอบพระปริยัติธรรมซึ่งจัดขึ้น ณ พระที่นั่งดุสิตมหาปราสาท เมื่อปีมะเมีย พ.ศ. 2413 ได้เปรียญธรรม 3 ประโยค ต่อมาในปีชวด พ.ศ. 2419 ได้เข้าสอบอีกครั้ง ณ พระที่นั่งสุทไธสวรรยปราสาท ได้เพิ่มอีก 4 ประโยค รวมเป็นเปรียญธรรม 7 ประโยค
เมื่อพระจันทรโคจคุณได้รับแต่งตั้งเป็นเจ้าอาวาสวัดมกุฏกษัตริยาราม ท่านก็ได้รับแต่งตั้งเป็นพระฐานานุกรมย้ายตามไปอยู่ด้วย เมื่อพระเจ้าน้องยาเธอ พระองค์เจ้าพระมนุษยนาคมานพ มาประทับที่วัดมกุฏกษัตริยาราม ท่านได้รับมอบหมายให้เป็นพระอาจารย์สอนภาษาบาลีถวาย จนพระองค์เจ้าพระมนุษยนาคมานพสามารถสอบได้เปรียญธรรม 5 ประโยคในปี พ.ศ. 2424 พระบาทสมเด็จพระจุลจอมเกล้าเจ้าอยู่หัวพอพระทัยอย่างยิ่งจึงถวายรางวัลไตรแพร 1 สำรับ และย่ามโหมดเทศ 1 ใบแก่ท่าน และยังโปรดให้เลื่อนสมณศักดิ์เป็นพระราชาคณะในปีนั้นด้วย ต่อมาท่านยังช่วยสมเด็จพระมหาสมณเจ้า กรมพระยาวชิรญาณวโรรส นิพนธ์วรรณกรรมทางพระพุทธศาสนาขึ้นหลายเล่ม เช่น อบายมุขกถา เวฬุทธาเนยยกสูตร มงคลคาถาที่ 3 มิลินทปัญหา เป็นต้น สมเด็จพระมหาสมณเจ้าฯ จึงยกย่องท่านว่า "เปนผู้มีความรู้ในทางแปลหนังสือแตกฉาน" พระผู้ใหญ่ในวัดยังกล่าวถึงท่านว่าอ่านคัมภีร์ใบลานได้ชำนาญมากถึงขนาด "ดูคัมภีร์ใบลานเห็นสัมพันธ์กินกันเป็นแถว"
ในด้านการปกครอง ท่านได้ดำรงตำแหน่งเจ้าอาวาสวัดมกุฏกษัตริยารามสืบแทนพระจันทรโคจรคุณที่มรณภาพในปี พ.ศ. 2425 ต่อมาวันที่ 8 มกราคม ร.ศ. 114 ได้รับพระราชทานตราตั้งเป็นกรรมการมหามกุฏราชวิทยาลัยฝ่ายบรรพชิต และในปี ร.ศ. 115 ได้รับแต่งตั้งเป็นกรรมการเถรสมาคมคณะธรรมยุตชุดแรก
ท่านมีความรู้แตกฉานในภาษาบาลีอย่างยิ่ง ในการจัดพิมพ์พระไตรปิฎกฉบับ ร.ศ. 112 ท่านจึงได้รับแต่งตั้งเป็นผู้ตรวจชำระจูฬวรรค เล่ม 1-2 กถาวัตถุ และมหาปัฏฐานบางส่วน จนเสร็จทันพระราชประสงค์ และได้รับพระราชทานพระไตรปิฎก 1 ชุด และนาฬิกาตู้อย่างดี 1 เรือนเป็นรางวัล
นอกจากนี้ ท่านยังเคร่งครัดในพระวินัยอย่างยิ่ง ถึงขนาดไม่รับเป็นพระกรรมวาจารย์เมื่อฟันหลุด เพราะเกรงจะออกเสียงพยัยชนะวรรคทันตชะไม่ได้ ทำให้เป็นอักขรวิบัติพระพรหมมุนี อาพาธเป็นวัณโรค และเป็นโรคเหน็บชามาตั้งแต่เดือนกุมภาพันธ์ ร.ศ. 117 และมีอาการตกโลหิตในเดือนกรกฎาคม พ.ศ. 119 แม้ต่อมาจะทุเลาลงบ้าง แต่กลับทรุดลงอีกในเดือนสิงหาคม จนถึงแก่มรณภาพเมื่อวันอังคารที่ 2 ตุลาคม พ.ศ. 2443 ขึ้น 9 ค่ำ เดือน 11 ปีชวด ร.ศ. 119 เวลา 01:30 น. ได้รับพระราชทานโกศโถเป็นเกียรติยศ
ปลาลิ้นควายขนดำ
ปลาลิ้นควายขนดำ (; ) ปลากระดูกแข็งชนิดหนึ่ง ในวงศ์ปลาลิ้นหมา (Soleidae)
มีขนาดโดยเฉลี่ย 10–12 เซนติเมตร โตเต็มที่ยาวได้ถึง 30 เซนติเมตร ดวงตาอยู่ด้านขวา มีปากรูปโค้งขนาดเล็ก ลำตัวเป็นรูปไข่ มีครีบอกเล็ก ๆ ทางด้านดวงตา ครีบหลังและครีบทวารรวมเป็นครีบเดียวกับครีบหาง และด้านบนลำตัวเป็นสีน้ำตาลอมเทากับมีจุดหรือลวดลายสีดำ เกล็ดมีขนาดเล็กและเป็นแบบสาก
มีลักษณะทั่วไปเหมือนปลาซีกเดียวชนิดอื่น ๆ ทั่วไปที่อยู่ในสกุลเดียวกัน โดยถือเป็นชนิดต้นแบบของสกุลนี้ด้วย หากินตามพื้นท้องน้ำ โดยฝังตัวใต้พื้นที่เป็นทรายหรือโคลน กินสัตว์เล็ก ๆ เป็นอาหาร พบกระจายพันธุ์ทั่วไปตามชายฝั่งทะเลในแถบเอเชียจนถึงเอเชียตะวันออก และมีบันทึกว่าพบในปากแม่น้ำในมาดากัสการ์ด้วย โดยพบได้ทั้งทะเล, น้ำจืด และน้ำกร่อย
เป็นปลาที่ใช้ในการบริโภค ทั้งปรุงสดและแช่แข็งหรือแปรรูปเป็นปลาแห้ง
ปลาลิ้นหมาลายนกยูง
ปลาลิ้นหมาลายนกยูง (; ) ปลาซีกเดียวชนิดหนึ่ง ในวงศ์ปลาลิ้นหมา (Soleidae)
มีรูปร่างรูปไข่ ปากกว้าง ตาอยู่ชิดกันทางด้านขวาของลำตัว ไม่มีครีบอก ครีบหางปลายมน ลำตัวมีสีน้ำตาลอ่อน มีดวงสีจาง ๆ และมีจุดสีดำอยู่ตรงกลางกระจายอยู่ทั่วตัวและครีบแลดูคล้ายแววมยุราของนกยูง
มีความยาวโดยเฉลี่ย 20 เซนติเมตร เป็นปลาที่พบอาศัยอยู่ตามพื้นทะเลทั้งในแถบชายฝั่งและไหล่ทวีป โดยกินสัตว์น้ำขนาดเล็กต่าง ๆ เป็นอาหาร เป็นปลาที่พบได้บ่อย ในน่านน้ำไทยพบได้ทั้งฝั่งทะเลอันดามันและอ่าวไทย
บันทึกการประชุมของสยามสมาคมในพระบรมราชูปถัมภ์
บันทึกการประชุมของสยามสมาคมในพระบรมราชูปถัมภ์ () คือบันทึกการประชุมของสยามสมาคมในพระบรมราชูปถัมภ์ที่รวบรวมบันทึกความคิด ความอ่าน หรือการระดมสมองของสมาชิกสยามสมาคมที่มาจากหลายสาขาอาชีพ พระบรมวงศานุวงศ์ ข้าราชการระดับสูง ที่ปรึกษาชาวต่างชาติ ซึ่งสะท้อนให้เห็นภาพและมุมมองของสังคมในแต่ละยุคสมัย อันเป็นประโยชน์ในการศึกษาวิจัยและใช้อ้างอิง
ส่วนหนึ่งบันทึกการประชุมของสยามสมาคมในพระบรมราชูปถัมภ์ ทั้งหมด 16 เล่ม ที่บันทึกไว้ระหว่างปี พ.ศ. 2447 - 2547 ตั้งแต่รัชสมัยพระบาทสมเด็จพระจุลจอมเกล้าเจ้าอยู่หัว ได้รับการขึ้นทะเบียนจากองค์การศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ให้เป็นเอกสารมรดกความทรงจำแห่งโลกเมื่อวันที่ 19 มิถุนายน 2556 ภายใต้ชื่อ ""The Minute Books of the Council of the Siam Society", 100 years of recording international cooperation in research and the dissemination of knowledge in the arts and sciences (แปล: บันทึกการประชุมของสยามสมาคมในพระบรมราชูปถัมภ์, 100 ปีแห่งการบันทึกความร่วมมือระหว่างประเทศในการวิจัยและการเผยแพร่ความรู้ทางศิลปะและวิทยาศาสตร์""
ธีรภัทร ศิริบูรณ์
ธีรภัทร ศิริบูรณ์ (ชื่อเล่น: แป๊ก; 24 สิงหาคม พ.ศ. 2539 —) เป็นนักกระโดดน้ำชายทีมชาติไทย เขาได้รับเหรียญทองแดงจากการแข่งขันกีฬากระโดดน้ำในซีเกมส์ 2015 ประเภทซิงโครไนซ์แฟลตฟอร์ม 10 เมตรชาย ณ ประเทศสิงคโปร์ ปัจจุบันกำลังศึกษา ที่ คณะสหเวชศาสตร์ มหาวิทยาลัยธรรมศาสตร์
ปลาจ่าเอก
"สำหรับปลาตะกรับอย่างอื่น ดูที่: ปลาตะกรับ"
ปลาจ่าเอก หรือ ปลาตะกรับทะเล หรือ ปลาสลิดหินบั้ง ( , Sergeant fishes) สกุลของปลาทะเลในวงศ์ปลาสลิดหิน (Pomacentridae) ใช้ชื่อสกุลว่า "Abudefduf"
โดยชื่อมาจากภาษาอาหรับคำว่า "อาบู" ("Abu") โดยแปลตรงตัวหมายถึง "พ่อ" แต่ไม่ได้เป็นความหมายในบริบทนี้ โดยชื่อในที่นี้หมายถึง "หนึ่งด้วย" และความหมายคำว่า "ด้าน" และมีพหูพจน์ในตอนท้ายคำว่า "duf" โดยรวมจึงมีความหมายว่า "ปลาหนึ่งตัวกับด้านที่โดดเด่น"
ทัศไนย เกื้อกูลรัฐ
ทัศไนย เกื้อกูลรัฐ (ชื่อเล่น: เอ; 1 เมษายน พ.ศ. 2529 —) เป็นนักกีฬาสกีน้ำชายทีมชาติไทย เขาได้รับเหรียญทองและเหรียญเงินจากการแข่งขันกีฬาสกีน้ำในซีเกมส์ 2015 ณ ประเทศสิงคโปร์ จบการศึกษาจาก คณะศึกษาศาสตร์ เอกวิทยาศาสตร์การกีฬา มหาวิทยาลัยศิลปากรสมัยเด็กเรียนที่โรงเรียนธีรศาสตร์
กระเช้าผีมด
กระเช้าผีมด (; ) เป็นพืชในวงศ์ไก่ฟ้า (Aristolochiaceae) กระจายพันธุ์ในเอเชียใต้ เอเชียตะวันออกเฉียงใต้และโอเชียเนีย
กระเช้าผีมดเป็นไม้เถา ลำต้นเมื่อยังอ่อนอยู่มีขน แต่ขนจะค่อย ๆ ร่วงไปจนเกือบเกลี้ยงหรือเกลี้ยง ใบเดี่ยวเรียงสลับ มีรูปร่างหลายแบบ ตั้งแต่รูปไข่จนถึงรูปไข่แกมรูปใบหอก กว้าง 5.8-7.6 ซม. ยาว 9.5-16.5 ซม. ปลายแหลม โคนเว้าลึกเป็นรูปหัวใจหรือรูปติ่งหู ขอบเรียบ ใบที่เจริญเติบโตเต็มที่แล้วเกลี้ยงทั้ง 2 ด้าน นอกจากเส้นใบและเส้นใบย่อยอาจมีขน แผ่นใบมีต่อมลักษณะเป็นจุดเล็ก ๆ กระจัดกระจาย เส้นใบออกจากโคนใบ 3-5 เส้น เส้นแขนงใบข้างละ 3-4 เส้น เส้นใบย่อยเรียงตามขวาง ใบคล้ายขั้นบันไดและสานกันเป็นร่างแห เส้นร่างแหเห็นชัดทางด้านล่างมากกว่าด้านบน ก้านใบยาว 3-6 ซม. ด้านบนเป็นร่องและมีขนละเอียด ด้านล่างเกลี้ยง ช่อดอกยาว 6-13.5 ซม. มีขน เป็นดอกที่มีทั้งเกสรเพศผู้และเกสรเพศเมียในดอกเดียวกัน กลีบดอกมีเพียงชั้นเดียว เชื่อมติดกันเป็นหลอด ที่โคนหลอดป่องเป็นกระเปาะกลม ๆ กว้างยาว 5-7 มม. เหนือขึ้นไปคอดเป็นหลอดเล็ก ๆ กว้าง 1-2 มม. ยาวประมาณ 1 มม. ปลายกลีบเบี้ยว ข้างหนึ่งจะยื่นยาวออกไป รูปใบหอก กว้างประมาณ 8 มม. ยาว 1.6-2.5 ซม. ใบประดับรูปไข่ กว้าง 1-2 มม. ยาว 2-3 มม. โคนและปลายของใบประดับแหลม ขอบมีขน ตามผิวมีขนสั้น ๆ ทั้ง 2 ด้าน ก้านดอกยาว 5-8 มม. เกสรเพศผู้ 6 อัน อยู่แนบติดกับก้านเกสรเพศเมีย อับเรณูรูปรี ยาวประมาณ 1 มม. ยอดเกสรเพศเมียแยกออกเป็น 6 แฉก เป็นรูปกรวยยาว ปลายมน รังไข่อยู่ใต้วงกลีบเป็นรูปทรงกระบอกเล็ก ๆ กว้าง 1-2 มม. ยาว 0.5-1 ซม. ผลค่อนข้างกลม รูปไข่ หรือรูปขอบขนานแกมรี กว้าง 2.7-4.3 ซม. ยาว 3.3-5.5 ซม. ก้านผลยาว 3.3-5.8 ซม. ผลแก่จะแตกตามยาวจากขั้วไปยังโคน และก้านผลก็แตกแยกออกเป็น 6 เส้น โดยที่โคนก้านและปลายผลยังติดกันอยู่ รูปร่างคล้ายกระเช้า เมล็ดสีน้ำตาลอ่อน รูปไข่หัวกลับค่อนข้างป้อม หรืออาจเว้าเล็กน้อยเป็นรูปหัวใจกลับ มีปีก กว้าง 7-8 มม. ยาว 5-8 มม. ด้านหนึ่งผิวเรียบ ส่วนอีกด้านหนึ่งมีตุ่มขนาดเล็กกระจัดกระจายอยู่ห่าง ๆ
ในกระเช้าผีมดมีสารกลุ่มกรดอะริสโตโลคิก (aristolochic acids) ซึ่งเป็นพิษต่อไตและก่อให้เกิดมะเร็ง
กระเช้าผีมดมีฤทธิ์ต้านเชื้อแบคทีเรีย ต้นใช้กินเป็นยาบำรุงธาตุ ใบใช้ตำเป็นยาพอกภายนอก นอกจากนี้ ยังปลูกเป็นไม้ประดับและใช้เป็นอาหารเลี้ยงผีเสื้อได้